Το 1ο Γυμνάσιο στο ΚΠΕ Μακρινίτσας

Την **1η Φεβρουαρίου 2023**, μαθητές από δύο τμήματα της Α΄ Τάξης του σχολείου επισκέφτηκαν το Περιβαλλοντικό Κέντρο Μακρινίτσας στο πλαίσιο Περιβαλλοντικού Προγράμματος «**Βότανα: υγεία, ευεξία, ομορφιά** »

Μετά από μια θερμή υποδοχή και διάθεση φιλοξενίας, η υπεύθυνη του κέντρου μίλησε στους μαθητές για τις θεραπευτικές ιδιότητες των βοτάνων. Στη συνέχεια οι μαθητές χωρίστηκαν σε ομάδες και ακολούθησαν διαδρομές στη γύρω περιοχή, πάντα με τις υποδείξεις των συναδέλφων του περιβαλλοντικού κέντρου, όπου τους δόθηκε η ευκαιρία να διακρίνουν τα αυτοφυή βότανα της περιοχής μεταξύ των άλλων φυτών. Περιδιαβαίνοντας τον οικισμό της Μακρινίτσας με τα πετρόχτιστα σπίτια και καλντερίμια έγινε αναφορά στην πηλιορείτικη αρχιτεκτονική.

Μετά από ένα σύντομο γεύμα στην παραλία του Βόλου, η επιστροφή στα Τρίκαλα έγινε σε κλίμα ενθουσιασμού και απόλυτης ικανοποίησης αφού οι εκπαιδευτικοί στόχοι της εκδρομής είχαν επιτευχθεί στο έπακρο.

Υπεύθυνοι καθηγητές : Σ. Παπανικολάου, Ε. Γιοντζή, Β. Ταρασλιά